MONOGRAPHIA COLOBATHRISTINARUM. 
147 
Taphrocranum nov. gen. 
Caput verticale, lateribus haud carinatis, vertice ante ocellos sulco 
mediano distincto instructo, angulo faciali recto, gula horizontali. Oculi 
breviter stylati. Ocelli minus approximate ab oculis quam inter se paullo 
longius remoti. Antennæ corpore paullo longiores, articulo quarto arti¬ 
culo tertio longiore, basi late albido. Bostrum pone medium mesosterni 
extensum, articulo quarto articulo tertio paullo longiore. Pronotum an- 
trorsum fortiter convexo-declive et leviter angustatum, antice capite multo 
altius, lobo postico lobo antico duplo longiore. Scutellum spina apicali 
longa, erecta armatum. Hemelytra abdomine angustiora, corio areola 
anteapicali triangulari instructo. Abdomen ( 5 ) pone medium ampliatum, 
ultra marginem costalem hemelytrorum prominens ; segmento ventrali 
tertio segmento secundo fere duplo longiore et cum segmento quarto 
haud connato, segmentis tribus apicalibus simul sumtis segmento tertio 
brevioribus. Apparatus genitalis feminæ haud exsertus. Femora antica 
subtus, præter spinulam anteapicalem, inermia ; tibiae anticæ muticæ. 
Genus hoc a genere sequente vertice sulcato, oculis breviter sty- 
latis, structura rostri et pronoti, nec non antennis pedibusque minus 
gracilibus divergit. 
Taphrocranum robustum Bredd. 
Nigrum, glabrum, tantum pronoto et pedibus pilis breviusculis 
erectis griseis parce præditis ; capite pronoto parum angustiore; ocellis 
ab oculis quam inter se Vs longius remotis ; antennis corpore Vs longi¬ 
oribus, articulo secundo articulo primo % longiore et articulo tertio æqui- 
longo, articulo quarto articulo præcedente Va longiore, triente basali albo ; 
rostro medium mesosterni paullo superante, articulis duobus basalibus 
fuscis, articulo quarto articulo tertio Vs longiore ; pronoto distincte punc¬ 
tato, lobo postico a lobo antico impressione minus profunda discreto et 
fortius elevato; scutello punctato, spina apicali lobo postico pronoti paullo 
breviore, obliqua (60°), triente basali flavo-albida ; hemelytris abdomine 
vix brevioribus, nigricantibus, vena costali albido-testacea ; pectore dis¬ 
tincte punctato ; marginibus lateralibus abdominis albido-testaceis ; ventre 
fusco-nigro, disco in ferrugineum vergente, margine postico segmenti 
ventralis ultimi medio profunde rotundato-exciso ; fulcris omnibus, basi 
ipsa femorum posteriorum, tibiis tarsisque flavo-testaceis, tibiis apicem 
versus et tarsis nonnihil obscuratis. <j>. Long. 13, Lat. 2% mill. 
Colobathristes robustus Bredd. Wien. Ent. Zeit. XXII. p. 246. (1903). 
I 
10 * 
